Olie dalk “binnekort” in Namibië opgespoor | Maroela Media
Milton Franke, hoof uitvoerende beampte van HRT, het aan AFP gesê hy is vol vertroue dat Namibië binnekort die jongste in ŉ reeks olievervaardigers in Afrika kan word, ondanks ŉ dosyn ontdekkingsputte wat nog niks opgelewer het nie.
HRT het vroeër vanjaar ŉ klein bietjie olie naby Walvisbaai naby Namibië se Skedelkus opgespoor, maar nog nie genoeg vir handelsvolumes nie. “HRT glo dit is net ŉ kwessie van tyd. Walvisbaai en Oranjebaai het altwee goeie bronrotse binne die olievervaardigingsvenster,” het Franke gesê.
HRT hoop om die volgende uitslag van hul boordery in die middel van Oktober te ontvang. “Ons het uit ons ervaring in Brasilië geleer dat mens geduldig moet wees.”
Die maatskappy se boorprogram beloop ongeveer $200 miljoen (R2 biljoen).
Repsol en Petrobras is twee Spaanse maatskappye wat ook ontdekkingswerk in Namibië verrig.
HRT het reeds bloutjies geloop met sy boorwerk vir olie in Namibiese waters want tot dusver het hulle boorwerk niks beduidends opgelewer nie.
Ongelukkig deel ek nie heeltemal in HRT se optimisme vir groot olie-neerslae te Walvisbaai of die Oranjemund-beken nie. Daarenteen hoop die Namibiese regering op ‘n ontdekking van olie ten einde die land se ekonomie ‘n hupstoot te gee en die groot werkloosheid op te los.
Kom ek stel dit so,al vind hulle olie in SA gaan dit niks aan die situasie verander nie.Ons ruolie word van n heel ander bron as Afrika ingevoer.Dit gaan hier om gewin…niks anders nie.Terloops,sterkte met julle soeke in Namibie,hoop julle is suksesvol.